CELEX: 62018TN0393
Language: mt
Date: 2018-06-28 00:00:00
Title: Kawża T-393/18: Rikors ippreżentat fit-28 ta’ Ġunju 2018 – Mellifera vs Il-Kummissjoni

201808030592050772018/C 294/713932018TC29420180820MT01MTINFO_JUDICIAL20180628575821Kawża T-393/18: Rikors ippreżentat fit-28 ta’ Ġunju 2018 – Mellifera vs Il-Kummissjoni
 ---documentbreak--- C2942018MT5710120180628MT0071571582Rikors ippreżentat fit-28 ta’ Ġunju 2018 – Mellifera vs Il-Kummissjoni
   (Kawża T-393/18)2018/C 294/71Lingwa tal-kawża: il-Ġermaniż
      Partijiet
   
   
      Rikorrenti: Mellifera e. V., Vereinigung für wesensgemäße Bienenhaltung (Rosenfeld, il-Ġermanja) (rappreżentant: A. Willand, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kummissjoni Ares (2018) 2087165, tad-19 ta’ April 2018, innotifikata lir-rikorrenti fl-istess jum;
         
      
            —
         
         
            tikkundanna lill-Kummissjoni għall-ispejjeż.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka l-motiv li ġej:
   Ksur tal-Artikolu 10(1) tar-Regolament (KE) Nru 1367/2006 (
         1
      ), moqri flimkien mal-Artikolu 2(1)(g) tal-imsemmi regolament u mal-Konvenzjoni ta’ Aarhus (
         2
      )
   
            —
         
         
            Ir-rikorrenti ssostni li t-tiġdid tal-approvazzjoni tas-sustanza attiva “glifosat” jikkostitwixxi att amministrattiv li jista’ jkun is-suġġett ta’ eżami mill-ġdid fil-proċedura prevista fl-Artikolu 10(1) tar-Regolament Nru 1367/2006.
         
      
            —
         
         
            Barra minn hekk, hija ssostni, b’mod partikolari, li t-tiġdid tal-approvazzjoni jikkostitwixxi “miżura ta’ portata individwali”, peress li, fil-kuntest tal-proċedura ta’ approvazzjoni, deċiżjoni tittieħed fil-konfront tal-applikant.
         
      
            —
         
         
            Ir-rikorrenti ssostni wkoll li, skont il-leġiżlazzjoni fis-seħħ, l-approvazzjoni tas-sustanza attiva “glifosat” kellha tingħata biss flimkien ma’ restrizzjonijiet u kundizzjonijiet xierqa bl-għan li tiġi protetta l-biodiversità.
         
      
            —
         
         
            Fl-aħħar nett, ir-rikorrenti tilmenta dwar difetti fil-proċedura għat-tiġdid tal-approvazzjoni tas-sustanza attiva “glifosat”.
         
      (
         1
      )	Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).
   (
         2
      )	Konvenzjoni tal-Kummissjoni Ekonomika tan-Nazzjonijiet Uniti għall-Ewropa (UNECE) dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali.